## Informacija atnaujinta 2022 05 23.

POILSIS GRAIKIJOS OLIMPINĖJE RIVJEROJE

|  |  |  |
| --- | --- | --- |
| **Kelionės data** | **Kelionės vadovas** | **Autobuso valstybinis numeris** |
| 2022 06 30 – 07 08 | Rytis Lozoraitis | Informacija bus pateikt vėliau |

Dėl aplinkybių, kurių neįmanoma numatyti iš anksto, kelionės vadovas ar/ir autobuso valstybinis numeri gali keistis. Prašome tikrintis teisingus išvykimo laikus 5 d. iki išvykimo.

# Galimos išvykimo vietos į kelionę.

|  |  |  |
| --- | --- | --- |
| **Utena** | **Utenos kultūros centras (Aušros g. 49, Utena)** | **04:00 val.** |
| Vilnius | Geležinio Vilko g. 6A. ( ERGO stovėjimo aikštelė) | 05:00 val. |
| Kaunas | Kauno pilis, automobilių stovėjimo a. | 06:30 val. |

**DĖMESIO!** Prašome teisingai parinkti išvykimo miestą į kelionę. Autobusas sustoja paimti klientų, tik pagal klientų sutartyse nurodytus išvykimo miestus.

**! Ypatingai svarbi informacija:**

Nuo 2022 m. kovo 28 d. panaikinami su COVID-19 susiję apribojimai atvykstant į **Lenkijos Respubliką**

Atvykimui **į Slovakiją** šiuo metu netaikomi apribojimai, nebėra reikalavimo registruotis ar izoliuotis atvykstant.

Šalies viduje tebereikalaujama dėvėti FFP2 lygio kaukes viešajame transporte, taksi, institucijų/patalpų viduje, susirinkimų metu. Nuo 2022 m. kovo 7 d. visi su Covid-19 susiję įvažiavimo į **Vengriją** apribojimai panaikinti.

Nuo 2022 m. gegužės 3 d. visi su Covid-19 susiję įvažiavimo į **Serbiją** apribojimai panaikinti. Šiaurės Makedonijoje panaikinti visi su COVID-19 susiję kelionių apribojimai.

Nuo 2022 m. balandžio 9 d. panaikinti visi sienos kirtimo suvaržymai, kelionių reikalavimai ir ribojimai dėl koronaviruso infekcijos atvykstantiems į **Čekijos Respubliką.**

Nuo 2022 m. gegužės 1 d., atvykstant į Graikiją ir keliaujant visomis transporto priemonėmis šalies viduje, nebereikia pateikti papildomų dokumentų, susijusių su Covid-19 pandemijos valdymu (skiepų/persirgimo sertifikatų ar neigiamų testo rezultatų).

Nebelieka papildomų ribojimų ir šalies viduje, išskyrus:

# privalomą apsauginių kaukių dėvėjimą viešajame transporte ir uždarose patalpose.

* Į užsienį galima vykti **tik turint galiojantį pasą arba asmens tapatybės kortelę**. Pasas/ asmens tapatybės kortelė, kurio galiojimo terminas baigiasi kelionės metu, laikomas negaliojančiu. Daugelis valstybių reikalauja, kad turisto pasas/ asmens tapatybės kortelė galiotų ne trumpiau kaip 3 mėnesius, skaičiuojant nuo kelionės pabaigos dienos.
* Vykstant į kelionę **rekomenduojame turėti medicininių išlaidų draudimą**, garantuojantį būtinos medicininės pagalbos užsienyje ir papildomų išlaidų, susidariusių dėl draudiminio įvykio, apmokėjimą. Tokį draudimą galite įsigyti kelionių agentūrose arba draudimo bendrovių atstovybėse. Vykstant į šią kelionę taip pat galioja **Europos sveikatos draudimo kortelė**.

# Daiktai, kuriuos rekomenduojame pasiimti į kelionę:

* Viešbučių kambariuose dažniausiai būna vienas elektros lizdas, todėl rekomenduojame turėti elektros šakotuvą;
* Graikijoje, kai kuriuose viešbučiuose elektros lizdai gali netikti Jūsų elektros prietaisams, šie viešbučiai dažniausiai gali paskolinti adapterius;
* Maudymosi apranga, vandens batai, basutės, rankšluostis ir patiesalas paplūdimiui;
* Drabužiai turėtų būti lengvi, medvilniniai. Avalynė patogi ir lengva, patartina storesniu padu. Kelionės metu būtina turėti šiltą megztinį ar lengvesnę striukę.

# Apgyvendinimas:

* Standartiniame dviviečiame viešbučio kambaryje, priklausomai nuo viešbučio interjero, gali būti viena dvigulė arba dvi atskiros lovos. Turint specialių pageidavimų dėl lovos tipo, prašome prieš užsisakydami kelionę, apie šiuos pageidavimus informuoti kelionių pardavimo agentą, jei užsakymą darote internetu – teisingai pasirinkite jums tinkamą lovos tipo variantą.
* Įprastai viešbučiuose nebūna triviečių kambarių arba jų skaičius yra labai ribotas. Užsakius vietą trečiajam asmeniui, dviviečiame kambaryje pastatoma papildoma (sudedama) lova, sofa arba sulankstomas fotelis.
* Tuo atveju, jei neįmanoma užsakyti triviečio/dviviečio su pristatoma lova kambario arba viešbutis tokių neturi – vienas iš trijų asmenų gali būti apgyvendinamas su kitais grupės turistais.
* Tikslių viešbučių pavadinimų, kuriuose turistas bus apgyvendinamas kelionės metu, galite sužinoti pas kelionių pardavimo agentą ne anksčiau nei likus 3 dienoms iki kelionės išvykimo.
* Jei turistas **vyksta vienas** ir nepageidauja pirkti vienviečio kambario, **jis apgyvendinamas** su kitais grupės turistais

**dviviečiame arba dviviečiame su pristatoma lova**, kambaryje. Vienviečiai kambariai užsakomi už papildomą mokestį. Keliaudamas vienas ir neužsisakęs vienviečio kambario, turistas sutinka, kad kelionės metu jis bus apgyvendintas viename kambaryje su bet kuriuo kitu (kitais) tos pačios lyties grupės turistu (-ais) dviviečiame arba dviviečiame su pristatoma lova kambaryje .

# Priemoka už vienvietį kambarį – 150 EUR.

**Pinigai:**

* Turėti kiekvienos šalies smulkių pinigų (tualetui, gėrimams ir kt.). Siūlome Lietuvoje nusipirkti Lenkijos zlotų: higienos reikmėms ~ 5 PLN, jei ketinate valgyti Lenkijos pakelės užkandinėse prireiks ~ 10–30 PLN vienam asmeniui. Vengrijos forintų (HUF) bei Serbijos dinarų (RSD), kiek reikės, įsigysite kelionės metu.
* Mokamiems objektams ir kurortų bei miestų mokesčiams reikėtų turėti ~ 55 EUR. Asmeninėms išlaidoms ~ 180 - 270 EUR. Turėkite mažesnės vertės banknotų.
* Ne visose šalyse veikia kreditinės „Maestro“, „Visa Electron“ kortelės, o atsiskaityti galima tik perkant prekių už tam tikrą sumą, kai ji nedidelė – privaloma mokėti grynais. Mokamiems objektams reikia turėti grynų pinigų.

# Arbatpinigiai:

Jei nepažymėta, kad arbatpinigiai įtraukti į sąskaitą, padavėjams restoranuose arbatpinigių paliekama ~ 10 % sąskaitos sumos. Įprasta palikti arbatpinigių autobuso vairuotojui, gidui, viešbučio aptarnaujančiam personalui.

# Papildomos priemokos:

* Už papildomą mokestį galite užsisakyti ***papildomą vietą autobuse***. Papildomos vietos kaina – 145 EUR;

# Mokami objektai vietiniai gidai, kurortų bei miestų mokesčiai (kainos gali kisti):

Graikijos kurorto mokestis: ~ 2 -3 eur asmeniui nakčiai

Esant galimybei: Makedonijos vynų degustacija su užkandžiais – ~10 EUR.

**Serbija.** Belgrado pagalvės mokestis – 1,5 EUR

**Vietiniai gidai po archeologines vietoves** ~ 15–30 EUR asmeniui (priklausomai nuo grupės dydžio).

# Siūlomos mokamos ekskursijos (ekskursijų kainos pateiktos, kai į ekskursiją vyksta ne mažiau kaip 20 turistų):

* **Ekskursija į Salonikus – 35 EUR**

# Ekskursija į Meteorų vienuolynus – 35 EUR

Mokami objektai ekskursijos metu: kiekvienas vienuolynas ~ 3 EUR, vaikai iki 12 m. – nemokamai.

# Ekskursija į Atėnus – 65 EUR

Mokami objektai ekskursijos metu:

Akropolis: suaugusiems – 20 EUR; studentams ir senjorams vyresniems nei 65 m. – 10 EUR; moksleiviams iki 18 m. – nemokamai;

Akropolio muziejus: suaugusiems – 10 EUR; senjorams vyresniems nei 65 m. – 5 EUR (galioja tik ES piliečiams); vaikams iki 18 m. ir studentams (reikalingas tarptautinis ISIC pažymėjimas) – nemokamai.

**Taupyk!** Tik užsakant trijų ekskursijų paketą prieš išvykstant į kelionę, kaina 110 EUR**. Kita:**

Serbijoje (Belgrade): vakarienė – 10 – 15 EUR; alaus bokalas – 1,50 –2 EUR; kava, arbata ~ 1 EUR.

Graikijoje: pietūs – 10 – 15 EUR; alaus bokalas ~ 3 EUR; vyno ąsotis – ~3-5 EUR; kava, arbata – 2–3 EUR. Slovakijoje: pietūs – 10–15 EUR; kava, arbata – 2–3 EUR; vyno taurė, alaus bokalas – 3–6 EUR.

**DĖMESIO!**

## Visa keliautojo atmintinėje pateikta informacija yra nuolatos atnaujinama.